cyanic-selkie/wikianc huggingface dataset:
A Perfect Day (sang)
«A Perfect Day» er en amerikansk parlor song med melodi og tekst av Carrie Jacobs-Bond (1862–1946). Hun skrev den på the Mission Inn, Riverside, California.
HIAS-Bana
Banen har lenge blitt tatt i bruk som et treningsfelt for yngre lag i Ottestad inntil i 2008 da det ble lagt ei kunstgrasmatte med undervarme for å bedre fasilitetene. Undervarmen kommer i rør fra anlegget ved side av banen fra Hias IKS sitt avløpsrenseanlegg. Det er her stadionets navn stammer fra. Sommeren 2008 ble også banen for første gang tatt i bruk til JET-turneringen, der juniorlag til tippeligalag møtes.
University of Calgary
University of Calgary  er et offentlig universitet i Calgary i delstaten Alberta, Canada. Det ble opprettet i 1966, og var opprinnelig en avdeling under University of Alberta. Universitetet har 16 fakulteter og 36 forskningsinstitutter.
A Perfect Day (sang)
Jacobs-Bond skrev teksten etter å ha sett solnedgangen over Mount Rubidoux fra sitt rom i fjerde etasje.
HIAS-Bana
Gjennom hele vinteren 08/09, etter inngått samarbeid med Ottestad IL, vil A-Laget til HamKam ta i bruk banen som eneste treningsfelt for førsesongen. HamKam har også arrangert treningskamper på banen til oppkjøring til førsesongen.
A Perfect Day (sang)
Hun kom frem med melodien tre måneder senere da hun turnerte i Mojaveørkenen.
University of Calgary
Ved universitetet var det 29 500 studenter og 5 360 vitenskapelig ansatte i 2008, og om lag 10–20 % av disse studerer på deltid. Det gis studier opp til doktorgradsnivå.
A Perfect Day (sang)
I 1929 ved Lake Arrowhead, mens «A Perfect Day» ble spilt på grammofon, begikk Jacobs-Bonds eneste sønn, Frederick Jacobs smith, selvmord.
HIAS-Bana
Uoffisiell tilskuerrekord er fra treningskampen mellom HamKam og Nybergsund i 2009. Om lag 500 tilskuere så denne kampen.
A Perfect Day (sang)
I mange år har Mission Inn spilt «A Perfect Day» på sitt klokkespill på slutten av dagen.
Popularitet
«A Perfect Day» ble en fenomenal suksess da den først ble publisert i 1910. Åtte millioner noteeksemplarer og fem millioner plater ble solgt i løpet av ett år. 25 milliioner noteeksemplarer ble solgt i Jacobs-Bonds levetid.
Den var hennes mest ønskede nummer da Jacobs-Bond underholdt soldatene på amerikanske baser i Europa under den første verdenskrig. Populariteten til «A Perfect Day» ble så stor at til og med Jacob-Bonds indikerte i sin selvbiografi at hun hadde blitt «trett» av å høre den.
Sammen med «Just Awearyin' for You» og «I Love You Truly» – begge publisert i 1901 som en del av samlingen Seven Songs as Unpretentious as the Wild Rose – forsterket «A Perfect Day» Carrie-Jacobs karriere som den første kvinnen som gjorde et levebrød av å komponere.
Artister
Foruten den vemodsfylte instrumentalutførelsen til McKee Trio fra 1915 har «A Perfect Day» blitt spilt inn på plate av tallrike artister med ulike bakgrunner, innbefattet:
Norsk versjon
Otto Leisner har skrevet en dansk tekst som den norske bygger på. Den norske tittelen er «En deilig dag».
Johan Widing Heiberg Cammermeyer
Johan Widing Heiberg Cammermeyer (1872–1949) var en norsk lege, kjent for forskning innen tropiske sykdommer.
Etter examen artium 1891, anneneksamen 1892 og medisinsk eksamen 1899, fortsatte han som militærlege flere steder (Sør-Odal og Randsfjorden), før han jobbet i Belgisk Kongo 1904–23, ved Gaustad sykehus 1924–28, så egen praksis i Kristiania. Han studerte tropemedisin i Brussel (1907) og mottok flere belgiske anerkjennelse for sitt virke, stasjonert i byen Boma som han var. Han var av Heiberg-slekten, hans farfar var distriktslegen Johan Widing Heiberg Cammermeyer (1805–1856). Hans sønn Jan Widding Heiberg Cammermeyer (1911–96) var også lege, og far til den norsk-amerikanske sanitetsoffiseren Margarethe Cammermeyer (født 1942).
Lycksele kommune
Lycksele kommune (sørsamisk: Liksjoen tjïelte, umesamisk: Lïksjuon kommuvdna) er en kommune i Västerbottens län i landskapet Lappland i Sverige. Kommunens administrasjonssenter ligger i Lycksele. Kommunen grenser til nabokommunene Storuman, Malå, Bjurholm, Norsjö, Sorsele, Vilhelmina og Vindeln.
Samisk språk
Samisk har status som offisielt minoritetsspråk i kommunen og Lycksele kommune inngår i forvaltningsområdet for samisk språk i Sverige. Sveriges første sameskole ble grunnlagt i Lycksele i 1632, og fra gammelt av har Lycksele vært et knutepunkt føo den sørlige delen av Lappland med årlige markeder.
Geografi
Lycksele kommune ligger midt i et skoglandskap, og gjennom kommunen, og tettstedet, renner Umeälven, et av Sveriges mektigste vassdrag.
E12 går gjennom kommunen. Lycksele har forbindelse til det svenske jernbanenettet gjennom jernbanelinja mellom Storuman og Hällnäs. Lycksele lufthavn har daglige ruteflygninger til Stockholm Arlanda.
Tettsteder
Lycksele kommune hadde tre tettsteder i 2010. I tabellen oppgis antall innbyggere per 31. desember 2010.
Tomma
Tomma er ei øy i Nesna kommune på Helgelandskysten i Nordland. Den har et areal på 48,69 km² og er den største øya i kommunen. Tomma har 110 innbyggere, og majoriteten av befolkningen bor i bygda Husby på sørsida av øya. Øya domineres av tre fjell, Tomskjevelen på 922 moh, Breitind (lokalt heter den Tomtinden) på 818 moh, og Breitomma på 803 moh. Tomma har et betydelig næringsliv, med bedriftene Gabbro Nor AS, Tomma Laks AS og Tomma Rensefisk AS som de viktigste.
Tomma hadde i sin tid flere grender, og har hatt en befolkning opp mot 500 personer. Samfunnet var tradisjonelt tuftet på fiske, landbruk, og handelsstedet Husby, med sin gode beliggenhet langs jekteleia mellom Lofoten og Bergen.
Husby
Bygda Husby ligger idyllisk til ved foten av Tomtinden. Stedet ligger i umiddelbar nærhet til Husby Hovedgård, som i tidligere tider var et av de største godsene i Nord-Norge. Godset kontrollerte også det gamle Husby handelssted, som var et viktig handelssted fra 1600-tallet og så lenge havet var viktigste transportåre. Det gamle handelsstedet brant ned til grunnen i 1951, og i dag huser området det industriområdet Nesset. Nesset har en rik industrihistorie, anført av grûnder og investor Kjell Dahl. Det har blant annet vært drevet oppdrett av flekksteinbit, og i dag drives det oppdrett av rognkjeks på området, samt at det huser landbase for Tomma Laks AS, kontorfellesskap og verksted.
I Husby er det barnehage, skole for 1-4 klasse, butikk, samfunnshus og kommunalt svømmebasseng.
Natur
Med tre høye fjell som stuper ned mot sletteland, dalstrøk og havet, byr Tomma på variert natur. Mot sørvest ligger Tomsvik, som med sin flotte skjærgård er et populært område for padlere og annen vannsport.
Fra Tomsvik har man også utsikt mot Tomtinden og Breitomma, som strekker seg fra Tomsvika og mot Forsland i øst-nordøst. Mellom dem ligger Tomsvikdalen – eller Forslandsdalen om man går fra andre siden – med innlandslandskap og ørretvann. Mot nordøst stikker Tomskjevelen opp med sine 922 moh. Mellom Tomskjevelen og Breitomma dannes Finnvikdalen, som strekker seg i nordvestlig retning langs Finnvikelva og sanddynene i Finnvika.
Nordvest på øya ligger Finnvika, med sandstrender, sanddyner og furuskog. Langsmed Finnvikelva finnes også gode teltplasser og utleiehytter.
Sørover fra Finnvika langs vestsida av øya går Fylkesvei 384, og passerer blant annet stedene Tommeidet og Tomsvika. Ved Tommeidet ligger de karakteristiske fjelltoppene Eidabelgen. Det er utsikt mot Lovund og Træna, samt flere hellere og brenningsgrotter.
Fylkesvei 384 ender i Valvika på nordspissen av øya, og fra denne går det en grusveg innover mot Sellåt. Landskapet her er røft og værutsatt, med Tomskjevelen som stuper ned i havet. Her finner man også Sellåtøyene, som har noen av områdets aller beste fiskeplasser, og øyene hadde fast bosetting frem til 1980-tallet.
Rundt nordenden av øya mot øst kommer man til Forsland, og videre sørover fra Forsland kommer man via Sjefstad til fergeleiet ved Mjåsundet. Området preges av en landstripe, for det meste skogkledt, som ligger mellom havet og bratte fjell. Fra Forsland går det sti med steintrapp opp til Forslandsvannet. Fra Forslandsvannet kan man følge sti videre opp til Tomskjevelen, eller nedover gjennom dalen mot Tomsvik. Tomskjevelen er betraktet som en av Helgelands aller beste toppturer på ski, og er også en både spektakulær og rimelig lett tur sommerstid. Fra toppen har man utsikt fra Lofotveggen i nord til Leka i sør på klare dager.
Øya har ellers et rikt fugleliv, med både havørn, kongeørn, og ugler, og mye sjøfugl. I tillegg finnes mye vilt, blant annet elg, hare, rype og orrfugl. Rundt øya finnes det også mange gode fiskeplasser for blant annet kveite og uer, og også krabbe, kongesnegl, og flere typer skjell.
Smalasal
Smalasal er en svært lokal og sjelden art som er endemisk for ikke bare Norge, men trolig for øya Tomma i Nordland. Smalasal vurderes som kritisk truet i den nye norske rødlista for 2010 fordi den bare er kjent sikkert fra én gjenværende forekomst med et begrenset antall individer. Årsaken til tilbakegangen for arten kan være knyttet til endringer i jord- og skogbruk og til gjengroing som et resultat av skogplanting og reduksjon i beitepress.
Fornminner
=== Skjelettene fra Tomma (utdrag fra Helgeland Museum ) === I 1975 ble det funnet fire skjeletter fra jernalderen på gården Tommeide på Tomma. Skjelettene finnes i dag på vitenskapsmuseet i Trondheim.
Skjelettene ble funnet da familien Bentzen skulle bygge nytt fjøs på Tommeide i 1975. Det skulle graves ut til nytt fjøs, og kårkallen på gården påpekte at de burde ”Vær forsiktig med graving der” i forbindelse med en forhøyning i terrenget. Først dukket det opp noen steiner i skjellsanden. Bulldozerføreren grov seg forsiktig nedover og kjente at det var noe der. Han hadde vært borti en hodeskalle med bulldozeren så en bit av issen på den gikk av.
Skjelettfunnet ble meldt til lensmannen, og ei uke etter at meldinga var kommet inn ankom arkeologer Tomma for å foreta utgravninger. Opp av grushaugen hvor det var gravd, stakk hodeskallen fram. Til å begynne med trodde arkeologene at det dreide seg om en viking. De kunne se det var en mann på grunn av øyenbrynsbuene på skallen. Overraskelsen var stor da det først dukket opp en dunge med beinrester 10-15 cm over funnstedet hvor mannen lå, deretter to komplette skjelett ved siden av mannen. Et mørkere jordlag i området rundt vitnet om forlengst bortråtnede klær og bløtdeler. I grava ble det tilsammen funnet fire skjeletter, hvorav tre var fullstendig bevart. I tillegg rommet grava flere gjenstander.
Undersøkelsene etterpå viste at skjelettene ikke var fra vikingtida. De tre som lå samlet stammet sannsynligvis fra 300- årene e. Kr., innenfor den epoken som kalles eldre jernalder, altså 400-500 år eldre enn antatt. Disse tre var forøvrig gravlagt samtidig. Det fjerde skjelettet, som lå øverst, kan være fra 600-800 e.Kr., fra den første delen av yngre jernalder, også kalt merovingertiden.
Funnet er sjeldent i norsk sammenheng. Norsk jord er vanligvis for sur til at beina bevares over tid, men i leire eller kalkrik jord kan de holde seg lenge. I skjellsanda på strandflata på Helgelandskysten er derfor slike funn mulig. Enda sjeldnere er det med graver som inneholder flere enn en person.
Anatomiske undersøkelser kunne fortelle litt mer om skjelettene. Mens dateringen ble foretatt utfra analyser av gjenstandene som ble funnet sammen med skjelettene.
Sammen med de tre skjelettene ble de funnet ni gjenstander; rester av en stor kniv, flere rustne jernrester som kan ha vært våpen eller redskap, en hvit kvartsittstein muligens til ildslagning og det viktigste en kam av bein eller horn. Det var kammen som gjorde det mulig å datere funnet.
Det øverste skjelettet stammer sannsynligvis fra en annen skjelettgrav og har blitt flyttet til funnstedet fordi man visste at dette var en gravplass.
Av de tre som var gravlagt sammen var det kun mulig å finne dødsårsaken til mannen. Han var nok død av pil- eller spydspissen i ryggsøylen. På kvinnen og barnet ble det ikke funnet spor etter voldelig død som f.eks. henging. De kan ha blitt kvalt, forgiftet eller ha dødd av sykdom. Armstillingen til gutten kan bety at han var bundet. Måten både kvinnen og barnet ligger på er merkelig til å være i ei grav. Det kan komme av at de har vært begravd levende, f.eks. som offer i forbindelse med mannens gravlegging.
Likhet i skalleformen mellom de tre gjør at de godt kan ha vært i slekt. Kvinnen og gutten kan ha vært barn, eller barnebarn, av mannen. Sannsynligvis var de medlemmer av bondefamilien på Tommeide. Datidas treller fikk neppe en skikkelig grav. Gjenstandene i akkurat denne graven vitner ikke om stor velstand. Flere andre funn på Tomma, er mer rikholdige. Deriblant ei utbrent kvinnegrav fra Tommeide fra samme periode som inneholdt både perler og brosjer.
Skjelettene oppbevares på vitenskapsmuseet i Trondheim. De er ikke utstilt, men magasinert under forhold som skal sørge for å de fortsetter å eksistere og være tilgjengelige for fremtida.
Tomma i dag
Dagens samfunn på Tomma preges av et skifte, hvor eldre Tomværinger fortsetter å flytte ut, samtidig som det er sterk tilvekst av innflyttere fra både inn- og utland. En langvarig trend med synkende befolkningstall ble snudd i 2015, og har vært stigende siden. Tradisjonelle næringer som fiske og landbruk har gått kraftig tilbake, samtidig som nye næringsveier vokser frem. Det er for tiden ingen fiskere bosatt på Tomma, og innen landbruk er det kun Husby Hovedgård som har sysselsetting av betydning, med to årsverk og en lærling. Samtidig har øyas tre største bedrifter nesten 100 årsverk til sammen.
Tomma har i dag et variert og robust næringsliv, uten noen tydelig hjørnesteinsbedrift. I antall årsverk er Gabbro Nor AS den største bedriften på øya, med henholdsvis Tomma Laks AS og Tomma Rensefisk AS som nummer to og tre. Alle tre bedriftene leverer solide resultater, og har planer for ytterligere vekst. Den generelt gode situasjonen på Tomma har også ført til flere nye oppstartsbedrifter, blant annet turistforetaket Helgeland Havhus, som har kommet opp med et unikt konsept basert på utleie av husbåter. Det finnes også en rekke mindre bedrifter, blant annet innen turisme, et galleri, og båtservice. I 2017 hadde det private næringslivet på Tomma en samlet omsetning på rundt 400 millioner kroner, samt en samlet verdiskaping på rundt 850 millioner kroner.
Bedriftene på Tomma har tradisjonelt sysselsatt mange pendlere, noe som ikke har vært uproblematisk. De siste årene har man derfor prøvd å sysselsette tilflyttere eller fastboende, noe som har ført til rask vekst og påfølgende utvikling av både offentlig tjenestetilbud, boligfelt, og næringsliv.
Pedralva
Pedralva er en kommune i delstaten Minas Gerais i sørøstregionen av Brasil.
Bomis
Bomis er et dot-com selskap grunnlagt i 1996 av Jimmy Wales og Tim Shell. Wales er også kjent som grunnleggeren av Wikipedia og grunnlegger og administrerende direktør i Wikimedia Foundation. Shell er styremedlem i styret for Wikimedia og nåværende toppleder av Bomis. Selskapet genererer inntekter ved å selge reklame på en søkeportal. I 2001 hadde Bomis 10 ansatte.
På nettstedet Bomis.com oppretter og drifter Bomis ringer av nettsteder rundt populære søketermer. Disse ringene er nå grovt inndelt i kategoriene «Babes», «Entertainment», «Sports», «Adult», «Other» og «Science fiction».
«Adult», «Babes» og «Entertainment» er kategoriene som blir oftest oppdaterte og besøkte. I tillegg er Bomis vert for en kopi av DMOZ søkekatalog. Inntektene fra søkerelaterte sider genereres av reklame og tilknyttet markedsføring.
Fram til 2005 var Bomis også ansvarlig for nettstedet «Bomis Premium» tilgjengelig på adressen premium.bomis.com. Til en pris av USD 2.95 for de første tre dagene fikk brukeren tilbud om tilgang på 54 658 erotiske fotografier av 403 ulike modeller. En typisk bildeserie viste kvinnelige modeller som strippet og poserte, ofte med sprikende lår og barberte pubes. Et lite antall bilder viste modeller som poserte med sexleketøy. Når modellene var avbildet påkledd bar de ofte på seg Bomis t-skjorter. I tillegg var det tilbud på videofilmer med nakenmodeller som opptrådte megetsigende med gjenstander slik som for eksempel bananer.
Inntil midten av 2005 gav også Bomis plass til «Bomis Babe Report'», en gratis weblogg som publiserte nyheter og kommentarer til celebriteter, modeller og til pornografiindustrien. «Bomis Babe Report'» gav fremtredende plass for linker til «Bomis Premium», og tok inn regelmessige oppdateringer om nye modeller som sluttet seg til Bomis.
Rollen ved opprettelsen av Nupedia og Wikipedia
Bomis har gjort seg sterkt bemerket for å ha opprettet online encyclopediaprosjektet Nupedia. I den tidlige prosjektfasen leide Bomis inn Larry Sanger til å lede Nupediaprosjektet. Sanger startet også utviklingen av Wikipedia. Opprinnelig var hensikten med Wikipediaprosjektet et foreløpig utkast for det mer formelt organiserte Nupedia, men det viste seg at Wikipedia med sin mye lavere inngangsbarriere raskt vokste fra morprosjektet sitt og også ble langt større enn morselskapet Bomis selv.
I ettertiden har Jimmy Wales stått som gründer for flere andre wiki-baserte prosjekter, verken tilsluttet Bomis eller Wikimedia.
Ideologi, myte og tro ved slutten av et århundre
Ideologi, myte og tro ved slutten av et århundre er en bok fra 1999 av professor i sosiologi Sigurd Skirbekk. Dens undertittel er «sosiologisk kulturteori og funksjonsanalyse».
Fylkesvei 5160
Fylkesveg 5160 går mellom Hausdal og Kalandseidet i Bergen kommune.
Frem til 2019 hadde veien betegnelsen fylkesvei 164 (Hordaland).
Motforestillinger - Femti påstander møter motargumenter
Motforestillinger - Femti påstander møter motargumenter er en debattbok fra 2012 av professor i sosiologi Sigurd Skirbekk. Boken er en kritisk gjennomgang av femti påstander innen debatter knyttet til innvandring og integrering, familie og moral, nasjon og velferdsstat, sivilisasjon og menneskerettigheter samt økologi og klima.
Frida Amundsen
Frida Waage Amundsen (født 9. september 1992) er en sanger og låtskriver fra Vaksdal.
Motforestillinger - Femti påstander møter motargumenter
Omtaler
Filosof Lars Gauden-Kolbeinstveit i Minerva beskrev boken som et oppgjør med politisk korrekthet ut fra et nasjonalt orientert og konservativt ståsted. Han mente boken var viktig, saklig og nyansert og at særlig stoffet om familieverdier var godt behandlet. Han mente samtidig at boken tok opp for mange tema og at behandlingen av stoffet ble for tynn og tildels ufokusert enkelte steder.
Finansavisens bokanmelder Ole Asbjørn Ness trakk fram sitatet «Det vil (trolig) ikke gå bra med miljøkrisen. Integrerings-problemene vil (trolig) ikke bli mindre med tiden. Velferdsstaten vil ikke kunne erstatte familien.»
Frida Amundsen
Høsten 2009 signerte hun platekontrakt med EMI, debutalbumet ble utgitt i 2012. Debutsingelen «Closer» ble utgitt 20. mai 2011. En måned senere havnet den på spillelistene til norske radiostasjoner, og ble liggende i flere uker. Låten ble skrevet og produsert av Lars K. Hustoft (Crystal Air Music) og Yngve Høyland.
Den europeiske bank for gjenoppbygning og utvikling
Den europeiske bank for gjenoppbygning og utvikling (engelsk: European Bank for Reconstruction and Development, EBRD) ble grunnlagt i 1991 for i hovedsak å fremme private næringslivstiltak i de land som tidligere lå i den kommunistiske Østblokken, og å bistå i overgangen til markedsøkonomi og demokrati. Bankens president er Thomas Mirow.
Banken er aktiv i til sammen 29 land pr november 2011; Albania, Armenia, Aserbajdsjan, Bosnia-Hercegovina, Bulgaria, Estland, Georgia, Hviterussland, Kasakhstan, Kirgisistan, Kroatia, Latvia, Litauen, Nord-Makedonia, Moldova, Mongolia, Montenegro, Polen, Romania, Russland, Serbia, Slovakia, Slovenia, Tadsjikistan, Turkmenistan, Tyrkia, Ukraina, Ungarn og Usbekistan.
Mark Donaldson
Mark Gregor Strang Donaldson (født 2. april 1979) er en australsk soldat og den første som er tildelt Victoriakorset for Australia, landets høyeste utmerkelse. Donaldson er medlem av Special Air Service Regiment og tjenestegjorde i Oruzgan i krigen i Afghanistan der han eksponerte seg for fiendtlig ild for å beskytte sårede soldater og deretter reddet en tolk mens han ble beskutt.
Karriere
Donaldson verva seg 18. juni 2002 og fullførte opplæring ved Army Recruit Training Centre i Kapooka (New South Wales), der han utmerket seg med god fysikk og som en god skytter.
Han startet tjeneste ved 1. bataljon i Royal Australian Regiment i november 2002. Donaldson fullførte i 2004 utdanningen for å bli tatt opp i Special Air Service Regiment (SASR) og ble i mai 2004 overført til 3 Special Air Service Squadron. Under tjeneste i SASR gjennomført Donaldson utstasjoneringer i Øst-Timor, Irak og Afghanistan.
I 2008 ble Donaldson lettere skadet under kamp i Oruzgan-provinsen, men fullførte utstasjoneringen.
Etter gjennomført lederkurs ble Donaldson i 2010 forfremmet til korporal.
Victoria Cross
Donaldson ble tildelt Victoria Cross for sine handlinger i kamp i Afghanistan 2. september 2008. Då styrken hans falt i et bakholdsangrep eksponerte Donaldson seg flere ganger for fiendtlig ild for å dra ildgivingen vekk fra sårede soldater, noe som gjorde det mulig å dra de sårede i sikkerhet. Under tilbaketrekkingen ble en såret tolk etterlat, men under sterk beskyting krysset Donaldson et 80 meter langt åpent område og bar den sårede tolken tilbake.
Donaldson ble den første mottakeren av Victoria Cross for Australia da han ble tildelt dekorasjonen av generalguvernøren for Australia under en seremoni i Government House (Canberra) den 16. januar 2009.
Utmerkelser
I tillegg til Victoria Cross har Donaldson også mottatt Australian Active Service Medal med spenne «ICAT», Afghanistan Medal , Dronning Elisabeth IIs diamantjubileumsmedalje , Australian Defence Medal og NATO-medaljen i versjon Non-Article 5 med spenne «ISAF».
Avdelinger han har tjenestegjort i er videre tildelt Unit Citation for Gallantry og Meritorious Unit Citation.
Harstad Historielag
Harstad Historielag ble stiftet 1986 etter initiativ fra Sigurd Stenersen og Thor Thorsen.
Laget ble stiftet som et forum for kulturvern- og historieinteresserte i Harstad og omegn. Det fungerer som et kontaktledd overfor myndighetene, og arbeider for at kommunen skal styrke sin innsats for kulturvern. Laget støtter også virksomheten ved de lokale museene, og medvirker til å bevare og presentere historisk materiale fra lokalsamfunnet.
I oktober hvert år utgir laget Årbok for Harstad med artikler av lokalhistorisk interesse.
Kenny Harrison
Kenny Harrison (født 13. januar 1965 i Milwaukee, Wisconsin) er en tidligere amerikansk friidrettsutøver som konkurrerte i tresteg.
Han ble verdensmester i 1991, men gikk glipp av OL 1992 i Barcelona på grunn av skader. Han kom imidlertid sterkt tilbake og vant gull under OL 1996 i Atlanta, med en personlig rekord på 18,09.
Økonomisk makt
Den økonomiske makten er knyttet til rikdom og fordeling av knappe goder; den økonomiske organiseringen omfatter kretsløp omkring produksjon, bytte, fordeling og forbruk. Historisk oppsto det institusjonelle skiller mellom politisk og økonomisk makt med liberalistiske forestillinger om et selvregulerende næringsliv.
Økonomisk makt kan utøves gjennom boikott av et lands varer, eller gjennom en handelsblokade. Et rikt og mektig land kan bruke sin makt over et mindre ressurssterkt land og på denne måten få landet til å inngå visse handelsbetingelser, for eksempel ved å nekte det mindre landet utviklingshjelp.
Rolf Aamot
Rolf Aamot (født 28. september 1934 i Bergen) er en norsk maler, billedkunstner, fotograf, regissør, og billedtonekomponist.
Siden 1950-årene har Aamot vært en pioner innen elektronisk maleri, og har utforsket den fremvoksende teknologien. Aamot studerte maleri ved Kunsthøyskolen i Oslo (Statens Håndverks- og Kunstindustriskole og Statens kunstakademi), og film ved Dramatiska Instutet i Stockholm. Han er kjent for sitt arbeid som maler, elektronisk maler og grafiker, kunstfotograf, regissør, billedtone komponist, og kulturskribent. Mye av hans arbeid består i å skape elektroniske billed-toner. Det er ofte en form for performance med billedtoner og fotografiske elementer. Aamots utforsking av eksperimentelt nyskapende teknologi (data, laser, fototeknikk) i kombinasjon med flere tradisjonelle kunstarter (musikk, film, teater, ballett og billedkunst) har vakt internasjonal interesse og oppmerksomhet. Siden 1966 har Aamots verk vært vist i Skandinavia, Frankrike, Tyskland, Belgia, Italia, Sovjetunionen, og senere i Russland, Polen, USA og Japan. Hans arbeider finnes i en rekke viktige offentlige samlinger, og han har vært representert ved flere internasjonale film og kunstfestivaler.
Bakgrunn
Aamot ble fra tidlig alder undervist etter Bauhaus prinsipper av sin far Randulf Aamot, som var byggeleder og treskjærer. I 1952 hadde Aamot sin første separatutstilling i Paus Knudsens Galleri i Bergen. I 1953, da han fremdeles studerte ved Statens Håndverks- og Kunstindustriskole i Oslo, ble han etter en konkurranse tildelt et større offentlig oppdrag ved Naturhistorisk Museum ved Universitetet i Oslo. Fra 1957 til 1960 studerte han ved Statens Kunstakademi, blant annet med malerne Aage Storstein og Alexander Schultz, begge sterkt preget av 1920-årenes kombinasjon av abstraksjon og figurasjon. Aamot studerte senere ved Dramatiska institutet i Stockholm.
Videokunst og digitale fotomalerier
Aamot ble på 1960- og -70-tallet en kontroversiell kunstner. Gjennom siste halvdel av 80-årene arbeidet Aamot med computer malerier på lerret, digitale fotomalerier, og grafikk. Han har fortsatt å arbeide med film og video som kunstnerisk uttrykksmiddel, ofte i samarbeid med billedkunstneren og komponisten Bjørg Lødøen og fotograf, danser og koreograf Kristin Linder.
Billedtonekomposisjoner
[[Fil:Blood and Earth (by Rolf Aamot).jpg|thumb|right|Blod og Jord, elektronisk maleri,
150cm x 100cm, Rolf Aamot, 2008.]]
Sandy Dennis
Dennis vant Oscar for beste kvinnelige birolle for rollen som Honey i filmen Hvem er redd for Virginia Woolf? (1966).
Michèle Chardonnet
Michèle Chardonnet (født 27. oktober 1956 i Toulon) er en fransk tidligere friidrettsutøver, som hovedsakelig konkurrerte på 100 meter hekk.
Karrierens desiderte høydepunkt er bronsemedaljen på korthekken fra OL 1984. Hun løp på den svært ordinære tiden 13,06, men på grunn av østblokkens boikott deltok ikke flere av de antatt sterkeste løperne, som dagens verdensrekordholder Jordanka Donkova, så det holdt til delt bronse sammen med amerikanske Kim Turner.
Norge (Oklahoma)
Norge er et lite sted i Grady County i Oklahoma i USA. Befolkningen var i året 2000 på 82 personer.
University of the Fraser Valley
University of the Fraser Valley  eller UFV, er et offentlig universitet i Abbotsford i provinsen Britisk Columbia, Canada. Det ble opprettet i 1974 som Fraser Valley College, og har en rekke campuser i provinsen, langs Fraser River.
Fokuset er på yrkesutdanning med innslag av deltidsstudier og fjernundervisning. Lærestedet fikk universitetsstatus i 2008. Det er samarbeid med Panjab University i Chandigarh i India.
Ved universitetet var det om lag 22 000 studenter og 700 vitenskapelige ansatte i 2008. Det gis studier opp til mastergradsnivå.
Slåttetrall
Slåttetrall, slåttetull, låttehull, slåttesull og kjaftelått samt kortformene trall, tull, hull og sull er ulike dialektiske termer som benyttes om en slått som framføres vokalt. En slåttetrall utføres ved hjelp av tulleord som for eksempel «tra-la-la-la-la», «sudi-uttam-då», «dudeli-dudeli-dei».
Det fins spredte eksempler på at varianter av trallebegrepet er brukt i titulering av slåtter som trolig ellers ville vært navnløse. Slike slåttetitler er:
Én slåttetrall er utvilsomt mer kjent enn alle andre. Fanitullen sies å være en slått som fanden tulla og spilte på fele.
Anne Enger
Anne Enger (fra 1975 til 2006 Anne Enger Lahnstein; født 1949) er en norsk embetskvinne og tidligere politiker (Sp). Hun var stortingsrepresentant 1985–2001, kulturminister 1997–1999, fungerende statsminister i 1998 og fungerende olje- og energiminister i 1999. Enger var leder i Senterpartiet 1991–1999. Kampen mot norsk EU-medlemskap gjorde henne til en sentral politiker også utenfor eget parti, og hun fikk tilnavnet «Nei-dronningen» av mediene. Fra 2004 til 2015 var hun fylkesmann i Østfold. Fra 2018 har hun vært medlem av Den Norske Nobelkomite.
Bakgrunn og yrkeskarriere
Enger har examen artium fra Askim gymnas fra 1968, var husassistent ved KFUK-hjemmet i Oslo 1968–1969 og var tilknyttet Det norske Diakonhjem fra 1969. Hun avla sykepleiereksamen ved Diakonhjemmet i 1972 og har diakonkompetanse og sosionomeksamen fra samme sted fra 1975. Hun var sykepleielærer ved Diakonhjemmet 1975–1978.
Etter å ha trukket seg ut av politikken i 2001, var hun generalsekretær i Redningsselskapet 2001–2003, styremedlem i Kavlifondet 2001–2005, styreleder i Opplysningsvesenets fond 2001–2006 og leder i den regjeringsoppnevnte likelønnskommisjonen 2006–2008. Hun var fylkesmann i Østfold fra 2004 til 2015, styreleder i Sykehuset Innlandet HF fra 2016 til 2020 og styreleder ved Nationaltheatret fra 2009 til 2017.
Enger har vært medlem av en rekke utvalg. Hun ledet blant annet utvalget som evaluerte kulturpolitikken etter 2005. I 2022 ble hun oppnevnt i utvalget som skal evaluere foretaksmodellen for norske sykehus.
Politisk arbeid
Hun var sekretariatsleder for Folkeaksjonen mot fri abort 1978–1979 og gikk inn for at abort skulle bestemmes av en nemnd bestående av kvinnen selv, en kvinnen selv utpeker og en representant for samfunnet. Engers abortsyn var preget av en prinsipiell motstand mot at det skulle være kvinnens private beslutning.
I 1979 ble hun gruppesekretær for Senterpartiets stortingsgruppe, noe hun ble værende som inntil 1985. I mellomtiden var hun leder i Oslo Senterparti 1980–1983, medlem i Senterpartiets prinsipprogramkomite 1982–1983 og leder i Senterpartiets organisasjonsutvalg 1984–1985. Enger var også nestleder i partiet fra 1983 og frem til hun ble leder i 1991. I 1985 ble hun innvalgt på Stortinget fra Akershus, og ble gjenvalgt inntil hun frasa seg gjenvalg i 2001. Under hennes ledelse posisjonerte Senterpartiet seg som det fremste nei-partiet i forkant av folkeavstemningen om norsk EU-medlemskap i 1994. Stortingsvalget 1993 ble partiets beste noensinne med 16,7 % av stemmene, og Senterpartiet ble nest størst på Stortinget med 32 mandater, om lag en tredobling fra forrige periode. Mediene gav henne tilnavnet «Nei-dronningen».
Phillips County (Montana)
Phillips County er et fylke i den amerikanske delstaten Montana. Det ligger nord i staten og det grenser mot Blaine County i vest, Fergus County i sørvest, Petroleum County i sør, Garfield County i sørøst og mot Valley County i øst. Det har også grense mot Canada i nord.
Anne Enger
Politisk arbeid
Hun var fast stedfortredende statsminister i Kjell Magne Bondeviks første regjering fra oktober 1997 til oktober 1999, i samme periode som hun var kulturminister. Enger var fungerende statsminister mens Kjell Magne Bondevik var sykmeldt fra august til september 1998. Hun var også fungerende olje- og energiminister under Marit Arnstads permisjon fra mars til august 1999.
Phillips County (Montana)
Phillips Countys totale areal er 13,499 km² hvorav 188 km² er vann. Ved folketellingen i 2010 hadde fylket 4,253 innbyggere og administrasjonssenteret ligger i byen Malta som også er fylkets største by.
Anne Enger
Utmerkelser
Enger ble tildelt Trollkjerringprisen i 1999.
Phillips County (Montana)
Historie
Fylket ble grunnlagt 5. februar 1915.
Gasolin’ (album)
Gasolin' (også kjent som GAS 1) er debutalbumet til det danske rockebandet Gasolin'. Det ble utgitt 21. november 1971 av plateselskapet CBS, og ble bandets minst kommersielt suksessfulle albumutgivelse.
Albumet ble produsert av bandet selv i København, og ble mikset i Trident Studios i London av lydtekniker Freddy Hansson sammen med Roy Thomas Baker. Omslagsbildet på albumet er en tegning av den belgiske tegneserieskaperen Hergé.
Sany
Sany Group (kinesisk: 三一重工股份有限公司) er et kinesisk maskinproduksjonsselskap grunnlagt i 1989. Det har virksomhet i hele verden, og hovedkontor i Changsha i Folkerepublikken Kina. Under hovedvirksomheten anleggsmaskineri sorterer produkter som gravemaskiner, kraner og vindkraftanlegg.
Selskapet ble grunnlagt av Liang Wengen, og han er (2012) også selskapets hovedaksjonær.
Virksomheten i Asia styres fra Changsha. Virksomheten i Europa, Midtøsten og Afrika ledes fra Köln, og den i Amerika fra Peachtree City i delstaten Georgia i USA.
Sverresborg skole
Sverresborg skole er en ungdomsskole på Sverresborg i Trondheim.
Skolen ble åpnet i 1959 og hadde de første årene ettermiddagsskole i Gerhard Schøning skoles lokaler. Skolens nåværende lokaler ble oppført i 1961–62. Etter 43 års drift gjennomgikk skolen en omfattende rehabilitering.
Bank2
Bank2 ASA (etablert 12. mai 2005 som B2 Finans ASA) er en norsk bank som har spesialisert seg på refinansiering av misligholdt gjeld for personer, selvstendig næringsdrivende og bedrifter som av ulike årsaker ikke får lån i andre banker. Dette kan komme i form av refinansiering av boliglån med betalingsanmerkning, dog med noe høyere boligrente enn i tradisjonelle banker. Likevel er det også mulig å få avslag hos denne banken, da den oppstiller vise kriterier som alder, betjeningsevne, og ledig boligverdi. Banken ble grunnlagt av finansmennene Jon Harald Nordbrekken og Øystein Stray Spetalen. Bankens administrerende direktør per 2021 er Frode Ekeli.
Sverresborg skole
I 2013 vant Sverresborg skole den første nasjonale utgaven av Klassequizen på NRK.
Bank2
Bank2 har kontorer i Vika i Oslo.
Den 2. juni 2017 fattet Finanstilsynet vedtak om bankens kapitalbehov. I vedtaket het det blant annet:"Bank2 ASA skal ha kapital utover minstekravet og bufferkrav tilsvarende 5,5 prosent av beregningsgrunnlaget (pilar 2-krav) for risikoer som foretaket er utsatt for og som ikke, eller bare delvis, er dekket i pilar 1. Pilar 2-kravet skal dekkes av ren kjernekapital."
Sverresborg skole
Kjente personer
Noen kjente personer som har gått på Sverresborg skole:
Foo
Foo og bar er metasyntaktiske variabler, og ofte brukt innen informatikk for å representere vilkårlige konsepter. Den kan brukes til å representere enhver del av et komplisert system eller idé, som datavariabler, funksjoner og kommandoer for å nevne noen. Ordene foo og bar kommer fra akronymet FUBAR , som står for Fucked up beyond all repair. Ordene i seg selv har ingen betydning; de er enkelt og greit en utbredt logisk representasjon som fungerer mye likt bokstavene X og Y i algebra.
Foo har fått innpass i engelsk som et nyord, og regnes av mange som det kanoniske eksemplet på en metasyntaktisk variabel. Den brukes mye i programmering og pseudokode.
Institut für Museumskunde
Institut für Museumsforschung (IfM, institutt for museumsvitenskap) er et tysk forsknings- og dokumentasjonssenter for museumsvesen og museologi med sete i Berlin-Dahlem.
Institut für Museumsforschung tilhører Staatliche Museen zu Berlin, en organisasjon underlagt Stiftung Preußischer Kulturbesitz.
Fylkesvei 5984
Fylkesveg 5984 går mellom Sørsylte og Skeidsvoll i Vestnes kommune.
Frem til 2019 hadde veien betegnelsen Fv165.
Hergisheim
Hergisheim er en villa i Stavern. Den er kjent som et kunstnerhjem ettersom forfatterne Gisken (1895–1985) og Herman Wildenvey (1885–1959) bodde her fra 1927.
Huset er skildret i hennes memoarer Kjærlighet varer lengst (1975), og i Tom Lotheringtons biografi om ham, Wildenvey – et dikterliv (1993).
Blaine County (Montana)
Blaine County er et fylke i den amerikanske delstaten Montana. Det ligger nord i staten og det grenser mot Hill County i vest, Chouteau County i sørvest, Fergus County i sør og mot Phillips County i øst. Det har også grense mot Canada i nord.
Blaine Countys totale areal er 10 979 km² hvorav 33 km² er vann. I 2000 hadde fylket 7 009 innbyggere og administrasjonssenteret ligger i byen Chinook som også er fylkets største by.
Nybrott (Larvik)
Nybrott var en avis som ble utgitt i Larvik i Vestfold fra 1911 til 1984. Avisa sympatiserte politisk med Arbeiderpartiet.
Historikk
Nybrott ble 1. juli 1943 slått sammen med konkurrenten Østlands-Posten til Larvik Dagblad av Pressedirektoratet. Ingjald Nordstad og Øyvind Næss var ansvarlige redaktører. 8. desember 1943 ble begge redaktørene arrestert. Carl Henry fungerte da som redaktør. Den andre lokale aviskonkurrenten var Larvik Morgenavis som ble utgitt fra 1947 til 1965.
Nybrott var en svak nummer to-avis i Larvik som fikk en betydelig opplagsvekst etter at ansvarlig redaktør Arne Tumyr innførte en frisk, tabloid redaksjonell profil. I en periode tok avisen kraftig inn på markedslederen Østlands-Posten, men økonomiske problemer gjorde fremgangen midlertidig. I 1983 startet avisen en for å skaffe seg inntekter, og avisen ble derfor ekskludert fra Norske Avisers Landsforening i 1983 etter brudd på forbudet mot gratisaviser. Avisa kom med sitt siste nummer 18. august 1984.
Wesselstuen
Wesselstuen eller Johnsrud er et gammelt bolighus i Vestby kommune. Den er kjent som et kunstnerhjem ettersom forfatteren Johan Herman Wessel (1742–1785) ble født her.
Wessel bodde i Vestby til han var 16 år gammel, i årene 1742–1758. De første seks årene bodde familien i dette huset, senere i prestegården, etter at faren, Jonas Wessel, ble forfremmet til sogneprest. Huset var «kapellanstue», og ligger på prestegårdens jord. Johan Herman var en av tretten søsken, og hans brødre Ole Christopher Wessel og Caspar Wessel vokste også opp i dette huset.
Huset eies i dag av Vestby kommune, og brukes til kulturarrangement og som selskapslokaler.
Tove Romsaas Wang
Tove Romsaas Wang (født 29. august 1952) er en norsk sykepleier og organisasjonsarbeider.
Hun er født i Oslo, ble utdannet sykepleier i 1974, helsesøster i 1978 og tok mastergrad i internasjonal helse på Johns Hopkins University i 1982. Hun arbeidet som sykepleier ved Rikshospitalet i Oslo 1974–1975 og for FN/WHO i Jemen fra 1975 til 1977. Hun begynte å jobbe for Redd Barna i Sri Lanka i 1978 og fortsatte å arbeide i Redd Barnas utenlandsavdeling fra 1982 til 1994 som programkoordinator, konstituert leder for utenlandsavdelingen og deretter avdelingsleder. Wang var Redd Barnas stedlige representant i Zimbabwe 1991 til 1993 og Redd Barnas assisterende generalsekretær 1994 til 2009. Fra 2010 til 2018 var hun generalsekretær i Redd Barna.
Fra 2005 til 2010 ledet Wang internasjonale Redd Barnas første globale kampanje Rewrite the Future (ABC redder barna på norsk), som bedret utdanning for 10 millioner barn i 20 konfliktutsatte områder og land. Kampanjen resulterte i 1.7 millioner nye skoleplasser. I dag er hun styreleder for internasjonale Redd Barnas globale utdanningssatsing.
Wang ble i 2019 tildelt Kongens fortjenstmedalje.
Elevaksjonistene
Elevaksjonistene er en anonym gruppe som våren 2005 saboterte gjennomføringen av de nasjonale prøvene i ungdomsskolen.
Gruppen forsøkte så i februar å offentliggjøre prøven i engelsk for 10. klasse, uten å lykkes. På ettermiddagen den 14. mars ble imidlertid deler av matematikkprøven for 10. klasse offentliggjort, og ifølge gruppens egne tall skal over 10000 av de rundt 55000 tusen elevene som hadde prøven, ha kikket på oppgavene på forhånd. Denne aksjonen førte til en opphetet debatt, og flere partier og organisasjoner krevde at prøvene ble stanset.
Det finnes ikke noen viten om gruppens størrelse eller sammensetning. I flere intervjuer har gruppen imidlertid sagt at de er elever i den videregående skolen, men det har vært hevdet at det egentlig er lærere som står bak. De stilte opp på Verdens Gang sin Tett på Nett i 29. januar 2005. Gruppens effektive bruk av mediene førte til en debatt i pressemiljøet om hvorvidt man hadde gått for langt i dekningen av gruppen. Flere redaksjoner, deriblant NTB og VG, hadde svært mange oppslag og saker om gruppen, der de anonymt fikk gå i debatt og angripe motparten. Siden midten av april 2005 er det ikke kommet noen meldinger fra gruppen, og om den fortsatt eksisterer finnes det ingen kunnskap om.
Chamillitary
Chamillitary (også kjent som The Color Changin' Click eller CCC) er en amerikansk rap-gruppe som ble startet av rapperen Chamillionaire. Det er for tiden fire medlemmer i gruppen: Chamillionaire, Rasaq, 50/50 Twin og Yung Ro. Paul Wall og Lew Hawk var tidligere medlemmer. Chamillitary har gitt ut mange album, i 2003 alene, hele åtte.
Georges Perec
Georges Perec (født 7. mars 1936, død 3. mars 1982) var en fransk forfatter og filmprodusent som skrev romaner og essays og framstilte dokumentarfilmer. Han var medlem av Oulipo-gruppen, en løs samling av fransktalende forfattere og matematikere som benyttet innskrenkende og begrensende forfatterteknikker, tilsvarende som med dogmefilm. I hans roman La disparition (1969) er eksempelvis bokstaven «e» ikke brukt en eneste gang.
Liv og virke
Perec var den eneste sønnen til Icek Judko og Cyrla (Schulewicz) Peretz, polske jøder som utvandret til Frankrike på 1920-tallet og bosatte seg i arbeiderdistriktet i Paris. Perec er en fjern slektning av den jiddiske forfatteren Isaac Leib Peretz. Perecs far, som var innrullert i den franske hæren under den andre verdenskrig, døde i 1940 av skuddskader, og Perecs mor ble tatt under det nasjonalsosialistiske Tysklands okkupasjon av Frankrike, sendt til tysk konsentrasjonsleir under Holocaust og døde antagelig i Auschwitz etter 1943. Perecs onkel og tante på farssiden tok ham til seg i 1942, og i 1945 ble han formelt adoptert av dem.
Perec begynte å skrive litterære omtaler og essayer for magasinene Nouvelle Revue Française og Les Lettres Nouvelles mens han studerte historie og sosiologi ved Sorbonne. I 1958-1959 var Perec i hæren, og han giftet seg deretter med Paulette Petras. De bodde et år (1960 1961) i Sfax i Tunisia, der Paulette arbeidet som lærer. I 1961 begynte Perec å arbeide som arkivar ved et forskningslaboratorium, en dårlig betalt stilling han beholdt til 1978. Perecs første roman, Les Choses kom i 1965. For denne romanen mottok han Prix Renaudot.
Perec begynte å arbeide med en serie hørespill sent på 1960-tallet, og mindre enn ti år senere begynte han å lage filmer. Den første filmen, basert på Perecs roman Un Homme qui dort, der Bernard Queysanne var medregissør, vant Prix Jean Vigo i 1974. Perec lagde også kryssordoppgaver for Le Point fra 1976.
Perec er ikke minst kjent for å ta i bruk særegne virkemidler. Romanen La disparition (1969) er et lipogram, skrevet uten at bokstaven «e» er brukt en eneste gang. Novellen Les revenentes fra 1972 er en oppfølger, her er bokstaven «e» den eneste vokalen som blir brukt. Dette påvirker også bokas tittel, som tradisjonelt skulle ha blitt stavet Revenantes.
W ou le souvenir d'enfance (1975) er delvis biografisk, et verk det er vanskelig å klassifisere. Boken forteller vekselvis to historier – en historie om den fiktive, totalitære øystaten «W», og en historie med beskrivelser fra barndommen – som smelter sammen mot slutten, der fellestemaet holocaust forklares.
I 1978 vant han Prix Médicis for La Vie, mode d'emploi (norsk tittel: Livet bruksanvisning). I de 99 kapitlene i boka beveger han seg som en springer på et sjakkbrett mellom rommene i en leilighet i Paris, og beskriver rommene og trappegangen, og forteller beboernes historier. Denne romanen brakte ham også økonomisk suksess, slik at han kunne satse som forfatter på heltid.
I 1981 tilbrakte han et år ved University of Queensland i Australia, der han arbeidet med den ufullendte 53 Jours. Kort tid etter hjemkomsten fra Australia begynte helsen å svikte. Storrøykeren Perec fikk diagnosen lungekreft, og døde året etter, førtifem år gammel.
Flere bøker er utgitt posthumt, deriblant Kunsten og måten å nærme seg avdelingssjefen på for å be om lønnspålegg, en roman som er bygget opp som et organigram som skal dekke alle mulige utfall av situasjonen angitt i tittelen. Hvordan kan organigrammet innfange hva som skjer om sjefen ikke er på kontoret? Teksten er uten tegnsetting, og består av en setning på omkring 100 sider.
Sfax
Sfax (arabisk: صفاقس, Safāqis, er en by i Tunisia, 270 km sør for Tunis. Byen, som ble grunnlagt i 849 på ruinene av Taparura og Thaenae, er en havneby i Gabèsbukta i Middelhavet. Byen har 340 000 innbyggere (2005), og er et industrielt senter for bearbeiding av fosfater. Byen blir ofte omtalt som Tunisias andre by, siden bare Tunis har flere innbyggere.
Mot slutten av 900-tallet hadde Sfax blitt en uavhengig bystat. Byen ble erobret av Roger av Sicilia i 1148, og ble frigjort av lokale styrker i 1156. På 1500-tallet var byen igjen okkupert av europeere en kort periode, denne gang av spanjoler. Sent på 1800-tallet ble Sfax og resten av Tunisia erobret av Frankrike og innlemmet i det franske imperiet. Under andre verdenskrig brukte aksemaktene byen som en viktig base, til de ble slått av britiske styrker. Etter krigen kom Tunisia tilbake på franske hender, inntil landet kunne feire sin uavhengighet i 1956.
Malå kommune
Malå kommune (umesamisk: Máláge) er en kommune i Västerbottens län i landskapet Lappland i Sverige. Malå kommune grenser til nabokommunene Sorsele, Lycksele, Norsjö og Arvidsjaur. Kommunens administrasjonssenter ligger i Malå.
Samisk språk
Samisk har status som offisielt minoritetsspråk i kommunen og Malå kommune inngår i forvaltningsområdet for samisk språk i Sverige.
Næringsliv
Malå ligger i et område med Nord-Europas mest interessante mineralfelt for utvinning av gull, sink og kobber, og gruvedrift er ei viktig næring i kommunen. Sveriges geologiska undersökning har sitt mineralinformasjonskontor i Malå, som blant annet har et borekjernearkiv med 3,5 millioner meter med borekjerner fra hele Sverige.
Tettsteder
Malå kommune hadde kun et tettsted i 2010. I tabellen oppgis antall innbyggere per 31. desember 2010.
Jonas Björkman
Jonas Björkman (født 23. mars 1972 i Alvesta, Kronobergs län) er en profesjonell svensk tennisspiller.
Björkman ble profesjonell i 1991 og han har vunnet 6 single og 50 doubleturneringer. Han var nummer fire (1997) på rankingen som singlespiller og i både 2001 og 2005 var han ranket som verdens beste doublespiller.
Lushatthumle
Lushatthumlen (Bombus consobrinus (Dahlbom) ) er vår eneste oligofage humleart (Oligofagi: spiser/beiter på få arter). Den tilhører underslekten Megabombus sammen med hagehumle B. hortorum Linnaeus. Denne humlearten har identisk utbredelse med sin næringsplante tyrihjelm (Aconitum septentrionale Koelle), eller lushatt som den også heter.
Jonas Björkman
Björkman har vunnet Grand Slam-titler i alle fire Grand Slam-turneringene. I single har han som best kommet til semifinale; i US Open (1997) og i Wimbledon (2006).
Lushatthumle
Ingen annen humleart har så lang tunge. Dette er en tilpasning til vertsplanten som krever lang tunge for at humlene skal nå frem til nektaren. Tungelengden er ikke proporsjonal med humlenes størrelse, men er slik at de minste utearbeiderne har den forholdsvis lengste tunga, og de største humlene den forholdsvis korteste. Dette er en tilpassing til vertsplanten slik at alle humlene har tilnærmet riktig tungelengde som når frem til nektaren.